AIŠKINAMASIS RAŠTAS

dėl savivaldybės turto perdavimo Priešgaisrinės apsaugos ir gelbėjimo departamentui ir Molėtų rajono savivaldybės tarybos 2023 m. spalio 26 d. sprendimo Nr. B1-232 ,,Dėl savivaldybės turto perdavimo” 2 punkto pripažinimo netekusiu galios

1. Parengto tarybos sprendimo projekto tikslai ir uždaviniai:

Tikslas – perduoti turtą – kurą (benzinas, dyzelinas) ir medžiagas (absorbentą, naftos ploviklį) Priešgaisrinės apsaugos ir gelbėjimo departamentui prie Vidaus reikalų ministerijos (toliau – Departamentas) (kodas 188601344) patikėjimo teise valdyti, naudoti ir disponuoti valstybinei (valstybės perduotai savivaldybėms) funkcijai – priešgaisrinė sauga – įgyvendinti ir Molėtų rajono savivaldybės tarybos 2023 m. spalio 26 d. sprendimo Nr. B1-232 ,,Dėl savivaldybės turto perdavimo” 2 punkto pripažinimo netekusiu galios.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Departamentui perdavus sprendime nurodytą turtą patikėjimo teise valdyti, naudoti ir disponuoti, turtas bus tinkamai apskaitytas, naudojamas pagal paskirtį ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės tarybai 2023-09-07 tarybos posėdyje pritarus dalyvavimui bandomajame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“ ir Jungtinės veiklos sutarties sudarymui tarp Lietuvos Respublikos vidaus reikalų ministerijos, Priešgaisrinės apsaugos ir gelbėjimo departamento prie Vidaus reikalų ministerijos 2023-09-12 Molėtų rajono savivaldybė pasirašė Jungtinės veiklos sutartį (toliau -Sutartis) Nr. 1S-186/a14-341. Sutarties tikslas – konsoliduojant valstybinės priešgaisrinės gelbėjimo tarnybos ir Molėtų rajono ugniagesių tarnybos veiklą, užtikrinti kokybišką valstybinės (valstybės perduotai savivaldybėms) priešgaisrinės saugos funkcijos vykdymą ir jos tęstinumą, perimant Molėtų UT materialinius ir žmogiškuosius išteklius bei funkcijas.

Vadovaujantis sutartimi priešgaisrinės saugos funkcijos perimtos nuo 2023 m. spalio 1 d. Funkcijoms vykdyti reikalingas kuras ir medžiagos, todėl Molėtų rajono savivaldybės administracijos direktorius įsakymais: 2023 m. spalio 25 d. Nr. B6-693 „Dėl Molėtų rajono savivaldybės turto pripažinimo nereikalingu“ ir 2023 m. lapkričio 16 d. Nr. B6-729 „Dėl Molėtų rajono savivaldybės turto pripažinimo nereikalingu“ turtą pripažino nereikalingu savivaldybės administracijos veiklai ir vadovaujantis Sutartimi siūlo perduoti kurą ir medžiagas Priešgaisrinės apsaugos ir gelbėjimo departamentui.

Molėtų rajono savivaldybės administracija Molėtų rajono savivaldybės taryba 2023 m. spalio 26 d. sprendimu Nr. B1-232 „Dėl savivaldybės turto perdavimo“ (toliau – Sprendimas) priėmė turtą – kurą iš likviduojamos Molėtų ugniagesių tarnybos patikėjimo teise valdyti, naudoti ir disponuoti juo. Sprendimo 2 punktu priimtas sprendimas, kad turtas – kuras turi būti perduotas Priešgaisrinės apsaugos ir gelbėjimo departamentui pagal panaudos sutartį 1 (vieneriems) metams valstybinei (valstybės perduotai savivaldybėms) funkcijai – priešgaisrinės saugos – įgyvendinti. Priešgaisrinės apsaugos ir gelbėjimo departamentas atsisakė pasirašyti panaudos sutartį. Informavo, kad vadovaujantis Lietuvos Respublikos civilinio kodekso 6.629 straipsnio 1 dalimi (1. Neatlygintinio naudojimosi daiktu (panaudos) sutartimi viena šalis (panaudos davėjas) perduoda kitai šaliai (panaudos gavėjui) nesunaudojamąjį daiktą laikinai ir neatlygintinai valdyti ir juo naudotis, o panaudos gavėjas įsipareigoja grąžinti tą daiktą tokios būklės, kokios jis jam buvo perduotas atsižvelgiant į normalų susidėvėjimą arba sutartyje numatytos būklės) sunaudojamas turtas (kuras) negali būti perduotas neatlygintinai naudotis. Administracija nusprendė turtą – kurą perduoti patikėjimo teise. Tuo tikslu paruoštas sprendimo projektas dėl turto perdavimo patikėjimo teise Priešgaisrinės apsaugos ir gelbėjimo departamentui.